ҚАРАҒАНДЫ ОБЛЫСЫНЫҢ ҚҰРМЕТТІ АЗАМАТЫ

МҰҚАН ТҰҢҒЫШБАЙ ӨМІРТАЙҰЛЫ – белгілі өлкетанушы, мәдениет майталманы, шежіреші, Ақтоғай ауданының тарихын зерттеуші. 

Өмірбаян
1946 жылы Қарағанды облысы Ақтоғай ауданының Калинин колхозында дүниеге келген. 
Еңбек жолын 1965 жылы туған ауылында мұғалім болып бастап, кейінде аудандық Пионер үйі мен комсомол комитетінде, мәдениет бөлімінің меңгерушісі және аудан әкімінің орынбасары қызметтерін атқарған. Педагогикалық өтілі 27 жыл, оның 15 жылында  аудандық КТУ директоры болып қызмет атқарған.
1977-1984 жж – аудандық мәдениет бөлімінің басшысы.
1992-1994 жж – аудан әкімінің орынбасары.
1994-2008 жж – аудандық Кәсіптік техникалық училищенің директоры.
2008-2014 жж – аудандық музейдің басшысы.

Ауданның қоғамдық саяси өміріне белсене араласқан. Бастауыш партия, кәсіподақ ұйымдарының жетекшісі, Нұр Отан партиясы аудандық бөлімшесінің партиялық бақылау комиссиясының, партияның сайлау алды штабының төрағасы, Халықаралық Қазақ тілі қоғамы аудандық бөлімшесінің төрағасы міндеттерін қоғамдық негізде атқарған. Әр жылдарда ауылдық, аудандық, облыстық кеңестерге депутат болып сайланған.
Шығармалары мен жинақтары
· ​«Ақтоғай археологиялық-этнографиялық мұражайы»
· «Ел тарихы – рухани қазына»
· «Ақтоғай өнерінің шамшырақтары»
· «Алаштың Әлиханы»
· «Ақтоғай жер-су атаулары»

Марапаттары
·  «Қазақстанның еңбек сіңірген қайраткері» құрметті атағы 
· «Құрмет белгісі» ордені
·  ВДНХ-ның қола медалі 
·  «ҚР білім беру ісінің үздігі» төсбелгісі.
·  «Ы.Алтынсарин» төсбелгісі. 
·  «Қазақстан конститутциясына 10 жыл» мерекелік медалі 
·  «Қазақстан Республикасының Тәуелсіздігіне 25 жыл» мерекелік медалі
·  2020 (8 желтоқсан) – «Көкейімде Күлтегіннің жазуы» өлеңдер жинағы үшін Қазақстан Республикасының әдебиет және өнер саласындағы Абай атындағы мемлекеттік сыйлығы  
 


Қарағанды облысының мәдениетін дамытуға, тарихи мұраны сақтауға және ұлттық өнерді дәріптеуге елеулі үлес қосты.

